**รายงานการประชุมสภาฯ สมัยวิสามัญ สมัยที่ ๓ ครั้งที่ ๒ ประจำปี พ.ศ. ๒๕๕๗**

**องค์การบริหารส่วนตำบลหินดาด อำเภอด่านขุนทดจังหวัดนครราชสีมา**

**ในวันจันทร์ที่ ๑ เดือน ธันวาคมพ.ศ. ๒๕๕๗**

**ณ ห้องประชุมองค์การบริหารส่วนตำบลหินดาดชั้น ๒**

**…………………………….**

***เริ่มประชุมเวลา ๐๙.๓๐ น.***

*๑. ผู้มาประชุม ๔๗ คน*

*๒. ผู้ขาดประชุม ๑ คน*

*๒.๑ นายเชาว์ ภูมิโคกรักษ์ ส.อบต.หมู่ที่ ๒๒ (ป่วยเนื่องจากประสบอุบัติเหตุ)*

*เลขานุการสภาองค์การบริหารส่วนตำบลหินดาด ได้แจ้งให้ที่ประชุมสภาองค์การบริหาร ส่วนตำบลหินดาดทราบว่า อำเภอด่านขุนทดได้มีหนังสือแจ้งให้ทราบ เรื่องประธานสภา*

*และรองประธานสภาองค์การบริหารส่วนตำบลหินดาดได้ลาออกจากตำแหน่ง และมีผลทำ ให้พ้นจากตำแหน่งดังกล่าวนับแต่วันที่ ๒๑ เดือน พฤศจิกายน พ.ศ.๒๕๕๗ เป็นต้นไป ทำ ให้ตำแหน่งประธานสภาและรองประธานสภาองค์การบริหารส่วนตำบลหินดาดว่างลง ดังนั้นเพื่อให้การเลือกประธานสภาและรองประธานสภาองค์การบริหารส่วนตำบลหินดาด เป็นไปด้วยความเรียบร้อย และเป็นการปฏิบัติตามพระราชบัญญัติสภาตำบลและองค์การ บริหารส่วนตำบล พ.ศ. ๒๕๓๗ แก้ไขเพิ่มเติมถึง (ฉบับที่ ๖) พ.ศ.๒๕๕๒ มาตรา ๕๑ และ ระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. ๒๕๔๗แก้ไข เพิ่มเติมถึง (ฉบับที่ ๒)พ.ศ. ๒๕๕๔ข้อ ๗ ข้อ ๘ และข้อ๑๒ โดยเคร่งครัดจากการตรวจสอบ*

*รายชื่อผู้มาประชุมแล้วเห็นว่าครบองค์ประชุมและจากการตรวจสอบรายชื่อสมาชิกสภา องค์การบริหารส่วนตำบลหินดาดผู้ที่มีอายุสูงสุดซึ่งอยู่ในที่ประชุมสภาฯแห่งนี้แล้ว ปรากฏ ว่า นายลำปาง กรินสูงเนิน ส.อบต.หมู่ที่ ๑๗ เป็นผู้ที่มีอายุสูงสุดกระผมจึงขอเชิญท่านได้ ทำหน้าที่ประธานสภาฯ ชั่วคราวในการประชุมสภาฯในครั้งนี้ และเรียนเชิญท่านเป็น ประธานจุดเทียนธูปบูชาพระรัตนตรัย และกล่าวเปิดประชุมตลอดจนดำเนินการตาม ระเบียบวาระการประชุม ตามลำดับต่อไป*

***ระเบียบวาระที่ ๑*** ***เรื่องประธานแจ้งให้ทราบ***

**ประธานฯชั่วคราว ๑.๑ ประธานฯ แจ้งประกาศอำเภอด่านขุนทดเรื่อง ให้ประธานสภาองค์การบริหารส่วน**

**ตำบลหินดาด อำเภอด่านขุนทด จังหวัดนครราชสีมา พ้นจากตำแหน่งหน้าที่**

ด้วยอำเภอด่านขุนทด จังหวัดนครราชสีมา ได้รับหนังสือขอลาออกของนายสุวิทย์

ดวนขุนทด ตำแหน่งประธานสภาองค์การบริหารส่วนตำบลหินดาดอำเภอด่านขุนทด

ขอลาออกจากตำแหน่ง เนื่องจากมีภารกิจส่วนตัว และมีตำแหน่งในชุมชนมากขึ้น เกรงว่า

จะทำหน้าที่ได้ไม่ดีเท่าที่ควรนั้น บัดนี้ นายอำเภอด่านขุนทดได้รับทราบการลาออกของ

นายสุวิทย์ดวนขุนทด ตำเหน่งประธานสภาองค์การบริหารส่วนตำบลหินดาดแล้ว โดยมีผล

นับตั้งแต่วันที่ ๒๑ พฤศจิกายนพ.ศ. ๒๕๕๗ เป็นต้นไปและให้องค์การบริหารส่วนตำบล

หินดาดได้ปฏิบัติตามระเบียบและกฎหมายที่เกี่ยวข้องโดยเคร่งครัด

**๑.๒ ประธานฯ แจ้งประกาศอำเภอด่านขุนทดเรื่อง ให้รองประธานสภาองค์การบริหาร ส่วนตำบลหินดาด อำเภอด่านขุนทด จังหวัดนครราชสีมา พ้นจากตำแหน่งหน้าที่**

ด้วยอำเภอด่านขุนทดจังหวัดนครราชสีมา ได้รับหนังสือขอลาออกของนายวินัย

แดดจันทึกตำแหน่งรองประธานสภาองค์การบริหารส่วนตำบลหินดาดอำเภอด่านขุนทด

ขอลาออกจากตำแหน่ง เนื่องจากมีภารกิจส่วนตัวและมีตำแหน่งในชุมชนมากขึ้น เกรงว่า

จะทำหน้าที่ได้ไม่ดีเท่าที่ควรนั้น บัดนี้ นายอำเภอด่านขุนทด ได้รับทราบการลาออกของ

นายวินัยแดดจันทึก ตำเหน่งรองประธานสภาองค์การบริหารส่วนตำบลหินดาดแล้ว

โดยมีผล นับตั้งแต่ วันที่ ๒๑ พฤศจิกายนพ.ศ. ๒๕๕๗ เป็นต้นไป และให้องค์การบริหาร

ส่วนตำบลหินดาด ได้ปฏิบัติตามระเบียบและกฎหมายที่เกี่ยวข้องโดยเคร่งครัด

***ที่ประชุม รับทราบ***

**ระเบียบวาระที่ ๒ เรื่อง รับรองรายงานการประชุมครั้งที่ผ่านมา**

**ประธานฯชั่วคราว** ขอมติที่ประชุมรับรอง รายงานการประชุมสภาฯ สมัยวิสามัญ สมัยที่ ๓ ครั้งที่ ๑

ประจำปี พ.ศ. ๒๕๕๗ เมื่อวันจันทร์ ที่ ๑๗ พฤศจิกายน พ.ศ.๒๕๕๗

**มติที่ประชุม รับรอง ๔๖ เสียง**

**ไม่รับรอง ๐ เสียง**

**งดออกเสียง ๑ เสียง (ประธานสภาฯงดออกเสียง)**

**ระเบียบวาระที่ ๓ เรื่องเสนอเพื่อพิจารณา**

**ประธานฯชั่วคราว ๓.๑การเลือกประธานสภาองค์การบริหารส่วนตำบลหินดาด**

ขอเชิญเลขานุการสภาฯได้ชี้แจงรายละเอียดขั้นตอนการเลือกประธานสภาองค์การ

บริหารส่วนตำบลหินดาด และอธิบายระเบียบและกฎหมายที่เกี่ยวข้องให้ที่ประชุมสภาฯ

ได้รับทราบรายละเอียดก่อนที่จะดำเนินการเลือกประธานสภาฯตามลำดับต่อไป

**เลขานุการสภาฯ** ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. ๒๕๔๗

*แก้ไขเพิ่มเติมถึง (ฉบับที่ ๒) พ.ศ. ๒๕๕๔*

**หมวด ๑ประธานสภาท้องถิ่น รองประธานสภาท้องถิ่น และเลขานุการสภาท้องถิ่น**

**ข้อ ๘**

วิธีเลือกประธานสภาท้องถิ่น ให้สมาชิกสภาท้องถิ่นแต่ละคนมีสิทธิเสนอชื่อสมาชิกสภาท้องถิ่นคนหนึ่งที่ตนเห็นว่าสมควรให้เป็นผู้ดำรงตำแหน่งประธานสภาท้องถิ่น การเสนอนั้นต้องมีสมาชิกสภาท้องถิ่นรับรองไม่น้อยกว่าสองคน โดยให้สมาชิกสภาท้องถิ่นแต่ละคนมีสิทธิรับรองได้เพียงครั้งเดียว ชื่อที่เสนอไม่จำกัดจำนวน และให้สมาชิกสภาท้องถิ่นลงคะแนนเลือกจากชื่อเหล่านั้น โดยวิธีเขียนชื่อตัวและชื่อสกุลของผู้ที่ถูกเสนอชื่อคนละหนึ่งชื่อ เมื่อตรวจนับแล้วให้ประธานที่ประชุมประกาศคะแนนต่อที่ประชุมสภาท้องถิ่น ผู้ได้คะแนนสูงสุดเป็นผู้ได้รับเลือก ถ้ามีผู้ได้คะแนนสูงสุดเท่ากันหลายคนให้เลือกใหม่เฉพาะ ผู้ที่ได้คะแนนสูงสุดนั้น โดยใช้วิธีเดิม ถ้าผลการเลือกใหม่ปรากฏว่ายังมีผู้ได้คะแนนสูงสุดเท่ากันอีก ให้ใช้วิธีจับสลากเฉพาะผู้ได้คะแนนสูงสุดเท่ากัน

วิธีการเสนอชื่อและการรับรองตามวรรคหนึ่งให้นำความในข้อ ๓๙ มาใช้บังคับโดยอนุโลมให้ ประธานที่ประชุมเชิญสมาชิกสภาท้องถิ่นไม่น้อยกว่าสองคนช่วยตรวจนับคะแนน

วิธีจับสลากตามวรรคหนึ่งให้ประธานที่ประชุมดำเนินการให้ผู้ได้คะแนนสูงสุดเท่ากันตกลงกันเสียก่อนว่าจะให้ผู้ใดเป็นผู้จับสลากก่อนหลัง หากตกลงกันไม่ได้ให้ประธานที่ประชุมจับสลากว่าผู้ใดจะเป็นผู้จับสลากก่อนหลัง แล้วให้จัดทำบัตรสลาก ชนิด สี และขนาดอย่างเดียวกันตามจำนวนเท่ากับจำนวนผู้ได้รับคะแนนสูงสุดเท่ากัน โดยเขียนข้อความว่า “ได้รับเลือกเป็นประธานสภาท้องถิ่น” เพียงบัตรเดียว นอกนั้นเขียนข้อความว่า “ไม่ได้รับเลือกเป็นประธานสภาท้องถิ่น”

**ข้อ ๑๐** ประธานสภาท้องถิ่นชั่วคราว พ้นจากตำแหน่งเมื่อ

(๑) สำหรับองค์การบริหารส่วนจังหวัด................................................................

(๒) .....................................................................................................................

(๓) สำหรับองค์การบริหารส่วนตำบล เมื่อนายอำเภอมีคำสั่งแต่งตั้งประธานสภาองค์การบริหารส่วนตำบล

**ข้อ ๑๔** ในการเลือกประธานสภาท้องถิ่น รองประธานสภาท้องถิ่น หรือเลขานุการสภาท้องถิ่น ถ้ามีการเสนอชื่อผู้สมควรได้รับการแต่งตั้งเพียงตำแหน่งละหนึ่งคน ให้ถือว่าผู้นั้นได้รับเลือก

**ข้อ ๑๕** เมื่อประธานสภาท้องถิ่น รองประธานสภาท้องถิ่นหรือเลขานุการสภาท้องถิ่นพ้นจากตำแหน่งก่อนครบอายุของสภาท้องถิ่น ให้สภาท้องถิ่นเลือกประธานสภาท้องถิ่น รองประธานสภาท้องถิ่น หรือเลขานุการสภาท้องถิ่น แล้วแต่กรณีแทนตำแหน่งที่ว่างดังนี้

(๑) กรณีประธานสภาท้องถิ่น หรือรองประธานสภาท้องถิ่น ให้สภาท้องถิ่นเลือกประธานสภาท้องถิ่นหรือรองประธานสภาท้องถิ่นแทนตำแหน่งที่ว่างภายในสิบห้าวันนับแต่วันที่ตำแหน่งว่างลง

(๒) กรณีเลขานุการสภาท้องถิ่น ให้สภาท้องถิ่นเลือกเลขานุการสภาท้องถิ่นแทนตำแหน่งที่ว่างในการประชุมสภาท้องถิ่นที่มีขึ้นคราวแรกนับแต่วันที่ตำแหน่งว่างลง

ให้ประธานที่ประชุมในคราวประชุมสภาท้องถิ่นที่มีการเลือกประธานสภาท้องถิ่น และเป็นผู้ดำเนินการเลือกประธานสภาท้องถิ่น รายงานผลการเลือกประธานสภาท้องถิ่นต่อผู้ว่าราชการจังหวัด สำหรับองค์การบริหารส่วนจังหวัดหรือเทศบาล และนายอำเภอสำหรับองค์การบริหารส่วนตำบลภายในเจ็ดวันนับแต่วันเลือก และให้ผู้ว่าราชการจังหวัดสำหรับเทศบาล หรือนายอำเภอสำหรับองค์การบริหารส่วนตำบล แล้วแต่กรณี แต่งตั้งประธานสภาท้องถิ่นภายในเจ็ดวันนับแต่วันที่ได้รับรายงานผลการเลือกประธานสภาท้องถิ่น”

**ที่ประชุม รับทราบ**

**ประธานฯชั่วคราว** ตามที่เลขานุการสภาฯได้ชี้แจงระเบียบที่เกี่ยวข้องกับการเลือกประธานสภาฯให้ที่ประชุม

ได้รับทราบไปแล้วนั้น กระผมขอให้ท่านสมาชิกสภาฯ ได้เสนอชื่อสมาชิกสภาองค์การ

บริหารส่วนตำบลหินดาดที่ตนเห็นว่าสมควรให้เป็นผู้ดำรงตำแหน่งประธานสภาองค์การ

บริหารส่วนตำบลหินดาด การเสนอนั้นต้องมีสมาชิกสภาฯ รับรองไม่น้อยกว่าสองคน

ขอเชิญที่ประชุมได้เสนอรายชื่อครับ

**ส.อบต. หมู่ที่ ๗** นายคำพอง พันธ์สูงเนิน เสนอ **นายสุระชาติ กึมขุนทด ส.อบต. หมู่ที่ ๓** เป็น

ประธานสภาองค์การบริหารส่วนตำบลหินดาด

โดยมีผู้รับรอง จำนวน ๒ คนคือ ๑. นายสมมุ่ง เยอสูงเนิน ส.อบต. หมู่ที่ ๒

และ ๒. นายกิตติ รัตนกรกาญจน์ ส.อบต. หมู่ที่ ๑๕ เป็นผู้รับรอง

**ประธานฯชั่วคราว**  มีสมาชิกสภาฯท่านใด ที่จะเสนอรายชื่อผู้ที่ตนเห็นสมควรให้เป็นผู้ดำรงตำแหน่ง

ประธานสภาฯเพิ่มเติมอีกหรือไม่

**ที่ประชุม** ไม่มีสมาชิกท่านใดเสนอรายชื่อเพิ่มเติม

**ประธานฯชั่วคราว** เมื่อในที่ประชุมไม่มีสมาชิกสภาฯท่านใด เสนอรายชื่อผู้ที่ตนเห็นสมควรให้เป็นผู้ดำรง

ตำแหน่งประธานสภาฯเพิ่มเติมอีก ถือได้ว่าเป็นไปตามระเบียบกระทรวงมหาดไทยว่า

ด้วยข้อบังคับการประชุมสภาท้องถิ่นพ.ศ.๒๕๔๗ และแก้ไขเพิ่มเติมถึง (ฉบับที่ ๒) พ.ศ. ๒๕๕๔ ข้อ ๑๔ ดั้งนั้นกระผมจึงขอแจ้งให้ที่ประชุมรับทราบว่า **นายสุระชาติ กึมขุนทด ส.อบต.หมู่ที่ ๓ ได้รับเลือกให้ดำรงตำแหน่งประธานสภาองค์การบริหารส่วนตำบลหินดาด**

**ที่ประชุม รับทราบ**

**ประธานฯชั่วคราว** เชิญนายสุระชาติ กึมขุนทด ว่าที่ประธานสภาองค์การบริหารส่วนตำบลหินดาดได้กล่าว

ขอบคุณต่อสมาชิกสภาองค์การบริหารส่วนตำบลหินดาด ขอเชิญครับ

**นายสุระชาติ กึมขุนทด** ขอขอบพระคุณสมาชิกฯ ทุกท่านที่ให้ความไว้วางใจในการดำรงตำแหน่งประธานสภาฯ ในครั้งนี้

**ประธานฯชั่วคราว ๓.๒ การเลือกรองประธานสภาองค์การบริหารส่วนตำบลหินดาด**

ขอเชิญเลขานุการสภาฯได้ชี้แจงรายละเอียดขั้นตอนการเลือกรองประธานสภาองค์การ

บริหารส่วนตำบลหินดาด และอธิบายระเบียบและกฎหมายที่เกี่ยวข้อง ให้ที่ประชุมสภาฯ

ได้รับทราบรายละเอียดก่อนที่จะดำเนินการเลือกรองประธานสภาฯ ตามลำดับต่อไป

**เลขานุการสภาฯ** ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. ๒๕๔๗ *แก้ไขเพิ่มเติมถึง (ฉบับที่ ๒) พ.ศ. ๒๕๕๔*

**หมวด ๑ประธานสภาท้องถิ่น รองประธานสภาท้องถิ่น และเลขานุการสภาท้องถิ่น**

**ข้อ ๑๒** วิธีเลือกรองประธานสภาท้องถิ่น ให้นำความในข้อ ๘ มาใช้บังคับโดยอนุโลม

กรณีที่กฎหมายว่าด้วยองค์กรปกครองส่วนท้องถิ่นกำหนดให้สภาท้องถิ่นใดมีรองประธานสภาท้องถิ่นได้มากกว่าหนึ่งคนให้เลือกรองประธานสภาท้องถิ่นคนที่หนึ่งก่อน แล้วจึงเลือกรองประธานสภาท้องถิ่นในลำดับถัดไปทีละคนจนกว่าจะครบตามจำนวนที่พึงมี”

**ที่ประชุม รับทราบ**

**ประธานฯชั่วคราว** ตามที่เลขานุการสภาฯได้ชี้แจงระเบียบที่เกี่ยวข้องกับการเลือกรองประธานสภาฯ

ให้ที่ประชุมได้รับทราบไปแล้วนั้น กระผมขอให้ท่านสมาชิกสภาฯ ได้เสนอชื่อสมาชิก

สภาองค์การบริหารส่วนตำบลหินดาดที่ตนเห็นว่าสมควรให้เป็นผู้ดำรงตำแหน่ง

รองประธานสภาองค์การบริหารส่วนตำบลหินดาด การเสนอนั้นต้องมีสมาชิกสภาฯ

รับรองไม่น้อยกว่าสองคนขอเชิญที่ประชุมได้เสนอรายชื่อครับ

**ส.อบต. หมู่ที่ ๑** นายเจน เมยขุนทด เสนอ **นายแสงอุทัย ทนขุนทด ส.อบต. หมู่ที่ ๑๗** เป็น

รองประธานสภาองค์การบริหารส่วนตำบลหินดาด โดยมีผู้รับรอง จำนวน ๒ คน

คือ ๑. นายสุวัฒน์ โฝงสูงเนิน ส.อบต. หมู่ที่ ๑ และ ๒. นายธรรมนูญ ก่อมขุนทด

ส.อบต. หมู่ที่ ๑๓ เป็นผู้รับรอง

**ประธานฯชั่วคราว** มีสมาชิกสภาฯท่านใด ที่จะเสนอรายชื่อผู้ที่ตนเห็นสมควรให้เป็นผู้ดำรงตำแหน่ง

รองประธานสภาฯเพิ่มเติมอีกหรือไม่

**ที่ประชุม** ไม่มีสมาชิกท่านใดเสนอรายชื่อเพิ่มเติม

**ประธานฯชั่วคราว** เมื่อในที่ประชุมไม่มีสมาชิกสภาฯท่านใด เสนอรายชื่อผู้ที่ตนเห็นสมควรให้เป็นผู้ดำรง

ตำแหน่งรองประธานสภาฯเพิ่มเติมอีก ถือได้ว่าเป็นไปตามระเบียบกระทรวงมหาดไทย

ว่าด้วยข้อบังคับการประชุมสภาท้องถิ่นพ.ศ.๒๕๔๗ และแก้ไขเพิ่มเติมถึง (ฉบับที่ ๒) พ.ศ. ๒๕๕๔ ข้อ ๑๔ ดั้งนั้นกระผมจึงขอแจ้งให้ที่ประชุมรับทราบว่า **นายแสงอุทัย ทนขุนทด**

**ส.อบต.หมู่ที่ ๑๗ ได้รับเลือกให้ดำรงตำแหน่งรองประธานสภาองค์การบริหารส่วน ตำบลหินดาด**

**ที่ประชุม รับทราบ**

**ประธานฯชั่วคราว** เชิญนายแสงอุทัย ทนขุนทด ว่าที่รองประธานสภาองค์การบริหารส่วนตำบลหินดาดได้

กล่าวขอบคุณต่อสมาชิกสภาองค์การบริหารส่วนตำบลหินดาด ขอเชิญครับ

**นายแสงอุทัย ทนขุนทด** ขอขอบพระคุณท่านสมาชิกสภาฯ ทุกท่านที่ได้ให้ความไว้วางใจกระผมในการทำหน้าที่

รองประธานสภาฯ กระผมจะทำหน้าที่ดังกล่าวอย่างเต็มกำลังความสามารถต่อไป

**ระเบียบวาระที่ ๔ เรื่องอื่นๆ**

**ประธานฯชั่วคราว** มีสมาชิกสภาฯท่านใดที่จะสอบถามเพิ่มเติมอีกหรือไม่

**ที่ประชุม ไม่มี**

**ประธานฯชั่วคราว กล่าวปิดการประชุมสภาฯ**

**ปิดประชุมเวลา ๑๑.๔๐ นาฬิกา**

**คณะกรรมการตรวจรายงานการประชุม**

ลงชื่อ........................................ ลงชื่อ ........................................ ผู้จดรายงานการประชุม

(นายสุรเชษฐ์ มอมขุนทด) (นายสิริเชษฐ์ รุ่งสิทธิ์รัฐกร)

เลขานุการสภาองค์การบริหารส่วนตำบลหินดาด

ลงชื่อ........................................ ลงชื่อ ........................................ ผู้ตรวจรายงานการประชุม

(นายสุระชาติ กึมขุนทด) (นายลำปาง กรินสูงเนิน)

ประธานสภาองค์การบริหารส่วนตำบลหินดาดชั่วคราว

ลงชื่อ........................................

(นายเจน เมยขุนทด)